text: 76.539 persones han visitat alguna de les activitats de Nadal | Ràdio Sabadell
  76.539 persones han visitat alguna de les activitats de Nadal
  El Rei Baltasar a la Fira Reial | Roger Benet
  07.01.2021 16:30 Serveis Informatius
  L'Ajuntament ha començat a desvelar les xifres de les activitats de Nadal. Sense dubte l'activitat que ha congregat més visitants ha estat el pessebre de la plaça de Sant Roc, el Pessebre de la ciutat, ha rebut 40.151 visitants des de la seva inauguració el 12 de desembre. En segon lloc hi ha les activitats de Nadal de la Fira Reial (15.756 visitants) i l'espectacle Pas de Pardal (15.570).
  El govern local valora de forma molt positiva la campanya de Nadal a la ciutat. En un dels anys més atípics, sense Cavalcada i amb pendents de la situació sociosanitària derivada de la pandèmia, Carles de la Rosa ha explicat que "Sabadell malgrat que la situació ha tingut un Nadal màgic i hem aconseguit que la ciutadania mantingués la il·lusió i les activitats es mantinguessin" en declaracions al Cafè de la Ràdio.
  Els Parcs de Nadal haurien rebut unes 3.145 persones i per la seva banda els Carters Reials de la ciutat han registrat 1.917 visites. De la Rosa considera que el sistema de cita prèvia ha funcionat, però hi ha hagut franges que no s'han omplert. Per exemple a la Fira Reial s'esperaven més de 24.000 persones, unes 10.000 més de les que s'han registrat finalment.
  "Creiem que és molt positiu, hem aconseguit fer l'activitat sense inconvenients amb la sensació de seguretat, però ens hem d'acostumar a fer-ho així" ha confessat el regidor, qui ha explicat que no es tenen encara els percentatges de les cites prèvies que no s'han omplert.
  Pel que fa al funcionament, De la Rosa ha destacat la fórmula de la Fira Reial amb controls d'aforament, cites prèvies i mesures sanitàries com tests d'antígens i mascaretes. Per això, ha obert la porta a què la Festa Major del 2021 pregui una forma similar.